# ᱟᱥᱟᱢ

| ᱟᱥᱟᱢ
অসম (ᱚᱥᱚᱢ)Assam |
| --- |
| ᱯᱚᱱᱚᱛ |
|
IIT Guwahati, Ahom Raja Palace, Kamakhya Temple, Rang Ghar, Kolia Bhomora Setu, Indian rhinoceros in Kaziranga National Park |
|

|  |
| --- |
| Seal |

 |
| ᱡᱟᱹᱛᱤᱭᱟᱹᱨᱤ ᱥᱮᱨᱮᱧ: "O Mur Apunar Desh" *(O my Dearest Country)* |
| ᱥᱤᱧᱚᱛ ᱨᱮ ᱟᱥᱟᱢ ᱨᱮᱱᱟᱜ ᱫᱚᱬᱚ |
| ᱟᱥᱟᱢ ᱨᱮᱱᱟᱜ ᱱᱚᱠᱥᱟ |
| ᱫᱤᱥᱚᱢ |  ᱥᱤᱧᱚᱛ |
| ᱛᱷᱟᱯᱚᱱ | ᱑᱕ ᱚᱜᱚᱥᱴ ᱑᱙᱔᱗ |
| ᱨᱟᱡᱽᱜᱟᱲ | ᱫᱤᱥᱯᱩᱨ |
| ᱢᱟᱨᱟᱝ ᱱᱟᱜᱟᱨ | ᱜᱩᱣᱟᱦᱟᱴᱤ |
| ᱯᱚᱱᱚᱛ ᱮᱞ | ᱓᱕ |
| ᱥᱚᱨᱠᱟᱨ |
|  • ᱯᱚᱱᱚᱛ ᱜᱚᱢᱠᱮ | ᱵ. ᱱ. ᱯᱩᱨᱚᱦᱤᱛ |
|  • ᱥᱤᱨᱟᱹ ᱢᱚᱱᱛᱨᱤ | ᱥᱚᱨᱪᱟᱱᱚᱱᱫᱚ ᱥᱚᱬᱚᱣᱟᱞ |
|  • ᱱᱟᱭᱯᱟᱞᱤᱠᱟ | ᱢᱤᱫ ᱱᱟᱭᱯᱟᱞᱤᱠᱟ (᱑᱒᱖ ᱢᱟᱹᱪᱤ) |
| ᱚᱥᱟᱨ ᱵᱤᱥᱟᱹᱨ |
|  • ᱜᱩᱴ | 78550 ᱠᱤᱢᱤ২ (30330 ᱜᱟᱺᱴ ᱢᱟᱭᱤᱞ) |
|  • ᱴᱷᱟᱶ | ᱜᱮᱞ ᱛᱩᱨᱩᱭ (᱑᱖) |
| ᱦᱚᱲ ᱮᱞ (᱒᱐᱑᱑) |
|  • ᱜᱩᱴ | ᱓᱑᱑᱖᱙᱒᱗᱒ |
|  • ᱴᱷᱟᱶ | ᱜᱮᱞ ᱯᱩᱱ |
|  • ᱰᱮᱱᱥᱤᱴᱤ | 400/ᱠᱤᱢᱤ2 (1000/ᱜᱟᱺᱴ ᱢᱟᱹᱭᱤᱞ) |
| ᱚᱠᱛᱚ ᱴᱚᱴᱷᱟ | ᱭᱩ.ᱴᱤ.ᱥᱤ+᱐᱕ᱺ᱓᱐ (IST) |
| ᱟᱭ.ᱮᱥ.ᱳ ᱓᱑᱖᱖ ᱠᱳᱰ | IN-AS |
| HDI |  ᱐.᱕᱓᱔ (ᱛᱟᱱᱟᱞᱟ) |
| HDI ᱫᱷᱟᱹᱲ ᱮᱞ | ᱒᱒ ᱟᱜ (᱒᱐᱐᱕) |
| ᱥᱮᱪᱮᱫ | ᱗᱖.᱓% |
| ᱥᱚᱨᱠᱟᱨᱤ ᱯᱟᱹᱨᱥᱤ | ᱟᱥᱟᱢᱤᱭᱟᱹ, ᱵᱟᱝᱞᱟ, ᱵᱚᱰᱚ |
| ᱣᱮᱵᱽᱥᱟᱭᱤᱴ | assam.gov.in |

**ᱟᱥᱟᱢ** (ᱤᱝᱨᱟᱹᱡᱤ: Assam, ᱟᱥᱟᱢᱤᱥ: অসম) ᱫᱚ ᱥᱤᱧᱚᱛ ᱨᱮᱭᱟᱜ ᱠᱚᱧᱮ ᱥᱟᱢᱟᱝ ᱱᱟᱠᱷᱟ ᱨᱮ ᱢᱮᱱᱟᱜ ᱞᱟᱹᱭ ᱞᱟᱠᱪᱟᱨ ᱟᱨ ᱚᱛᱱᱚᱛ ᱛᱮ ᱵᱷᱮᱜᱟᱨ ᱢᱤᱫᱴᱟᱹᱝ ᱯᱚᱱᱚᱛ ᱠᱟᱱᱟ ᱾ ᱤᱝᱨᱟᱹᱡᱽ ᱠᱚ ᱟᱥᱟᱢ ᱫᱚᱠᱷᱚᱞ ᱢᱟᱲᱟᱝ ᱢᱤᱫᱴᱟᱹᱝ ᱯᱷᱩᱨᱜᱟᱹᱞ ᱫᱤᱥᱚᱢ ᱛᱟᱦᱮᱸ ᱠᱟᱱᱟ ᱾ ᱑᱘᱒᱖ ᱥᱮᱨᱢᱟ ᱨᱮᱱᱟᱜ ᱤᱭᱟᱱᱰᱟᱵᱩ ᱪᱩᱠᱛᱤ ᱛᱟᱭᱚᱢ ᱤᱝᱨᱟᱹᱡᱽ ᱟᱜ ᱜᱚᱵᱚᱞ ᱪᱟᱞᱟᱣ ᱮᱱᱟ ᱾ ᱥᱤᱧᱚᱛ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮ ᱟᱥᱟᱢ ᱨᱮᱱ ᱦᱚᱲ ᱠᱚ ᱦᱚᱸ ᱦᱤᱸᱥ ᱠᱚ ᱦᱟᱛᱟᱣ ᱞᱮᱫᱼᱟ ᱟᱨ ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ ᱟᱥᱟᱢ ᱢᱤᱫᱴᱟᱹᱝ ᱯᱚᱱᱚᱛ ᱞᱮᱠᱟ ᱛᱮ ᱠᱚ ᱵᱟᱱᱫᱽᱦᱟᱣ ᱠᱮᱫᱼᱟ ᱾ ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ ᱨᱮ ᱟᱥᱟᱢ ᱢᱤᱫᱴᱟᱹᱝ ᱢᱟᱨᱟᱝ ᱯᱚᱱᱚᱛ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱯᱷᱩᱨᱜᱟᱹᱞ ᱛᱟᱭᱚᱢ ᱟᱭᱢᱟ ᱴᱚᱴᱷᱟ ᱟᱭᱢᱟ ᱯᱚᱱᱚᱛ ᱨᱮ ᱠᱚ ᱠᱮᱪᱮᱫ ᱦᱟᱹᱴᱤᱧ ᱠᱮᱫᱼᱟ ᱾ ᱟᱥᱟᱢ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱫᱤᱥᱯᱩᱨ ᱠᱟᱱᱟ ᱾ ᱟᱥᱟᱢ ᱯᱚᱱᱚᱛ ᱫᱚ ᱵᱨᱚᱦᱢᱚᱯᱩᱛᱨᱚ ᱟᱨ ᱵᱚᱨᱟᱠ ᱵᱮᱰᱟ ᱥᱟᱶᱛᱮ ᱠᱟᱨᱵᱤ ᱟᱝᱞᱚᱝ ᱟᱨ ᱠᱚᱧᱮ ᱠᱟᱥᱟᱨ ᱵᱩᱨᱩ ᱴᱚᱴᱷᱟ ᱢᱤᱞᱟᱹᱣ ᱠᱟᱛᱮ (78,438 ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱟᱥᱟᱢ ᱟᱨ ᱥᱟᱨᱮᱡ ᱛᱩᱨᱩᱭ ᱜᱚᱴᱟᱝ ᱯᱚᱱᱚᱛ ᱟᱨᱩᱱᱟᱪᱚᱞ ᱯᱨᱚᱫᱮᱥ, ᱱᱟᱜᱟᱞᱮᱱᱰ, ᱢᱚᱱᱤᱯᱩᱨ, ᱢᱤᱡᱳᱨᱟᱢ, ᱛᱨᱤᱯᱩᱨᱟ ᱟᱨ ᱢᱮᱜᱷᱟᱞᱚᱭ ᱢᱤᱞᱟᱹᱣ ᱠᱟᱛᱮ **ᱮᱭᱟᱭ ᱢᱤᱥᱨᱟ ᱫᱤᱥᱚᱢ** ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱷᱟᱛᱮ ᱟᱨ ᱢᱤᱫᱴᱟᱹᱝ ᱯᱚᱱᱚᱛ ᱯᱚᱥᱪᱷᱤᱢ ᱵᱚᱝᱜᱚ ᱛᱩᱞᱩᱡ ᱡᱟᱜᱼᱡᱟᱯᱟᱜ ᱟᱠᱟᱱᱟ ᱾ ᱟᱥᱟᱢ ᱫᱚ ᱯᱚᱱᱚᱛ ᱵᱷᱩᱴᱟᱱ ᱟᱨ ᱵᱟᱝᱞᱟᱫᱮᱥ ᱨᱮᱱᱟᱜ ᱤᱱᱴᱟᱨ ᱱᱮᱥᱚᱱᱟᱞ ᱛᱩᱞᱩᱡ ᱥᱤᱢᱟᱹ ᱨᱮ ᱡᱟᱯᱟᱜ ᱟᱠᱟᱱᱟ ᱾ ᱠᱟᱡᱤᱨᱚᱝᱟ ᱨᱮᱱ ᱢᱤᱫ ᱥᱩᱸᱰ ᱟᱱ ᱜᱮᱱᱰᱟ, ᱪᱟ ᱥᱟᱞᱟᱢ, ᱞᱩᱢᱟᱹᱝ ᱥᱩᱛᱟᱹᱢ ᱮᱱᱟᱢ ᱛᱮᱭᱟᱜ ᱤᱫᱤ ᱠᱟᱛᱮ ᱟᱥᱟᱢ ᱫᱚ ᱜᱚᱴᱟ ᱫᱷᱟᱹᱨᱛᱤ ᱨᱮ ᱱᱟᱢ ᱰᱟᱠ ᱜᱮᱭᱟ ᱾

## ᱟᱥᱟᱢ ᱧᱩᱛᱩᱢ ᱚᱢᱚᱱ

ᱟᱥᱟᱢ ᱧᱩᱛᱩᱢ ᱪᱮᱠᱟ ᱛᱮ ᱚᱢᱚᱱ ᱮᱱᱟ ᱱᱚᱣᱟ ᱠᱟᱛᱷᱟ ᱫᱚ ᱚᱠᱚᱭ ᱵᱷᱟᱹᱜᱤ ᱥᱟᱺᱦᱤᱡ ᱫᱚ ᱵᱟᱠᱚ ᱞᱟᱹᱭ ᱟᱠᱟᱫᱼᱟ ᱾ ᱢᱟᱲᱟᱝ ᱨᱮ ᱱᱚᱣᱟ ᱡᱟᱭᱜᱟ ᱫᱚ ᱠᱟᱢᱨᱩᱯ ᱟᱨ ᱯᱨᱟᱜᱽᱡᱚᱛᱤᱥ ᱯᱩᱨ ᱧᱩᱛᱩᱢ ᱛᱮ ᱱᱟᱢ ᱰᱟᱠ ᱛᱟᱦᱮᱸ ᱠᱟᱱᱟ ᱾ ᱜᱮᱞ ᱯᱮ ᱥᱟᱭᱟᱱᱟᱜ ᱥᱮᱨᱢᱟ ᱠᱚᱨᱮ ᱟᱦᱳᱢ ᱡᱟᱹᱛ ᱱᱚᱣᱟ ᱫᱤᱥᱚᱢ ᱠᱚ ᱡᱤᱛᱠᱟᱹᱨ ᱡᱚᱝᱟᱱ ᱛᱟᱭᱚᱢ ᱟᱥᱟᱢ ᱧᱩᱛᱩᱢ ᱫᱚ ᱞᱟᱲᱪᱟᱲᱚᱜ ᱮᱦᱚᱵ ᱮᱱᱟ ᱾ ᱟᱦᱳᱢ ᱥᱚᱨᱜᱚ ᱫᱮᱣ ᱠᱚᱣᱟᱜ ᱵᱤᱫᱟᱹᱞ ᱚᱞᱮᱱ ᱱᱟᱜᱟᱢ,ᱥᱟᱶᱦᱮᱫ, ᱪᱟᱹᱨᱤᱫ ᱯᱚᱛᱚᱵ ᱟᱨ ᱵᱚᱭᱥᱱᱚᱵᱽ ᱥᱟᱶᱦᱮᱫ ᱠᱚᱨᱮ ᱟᱥᱟᱢ, ᱟᱥᱚᱢ, ᱚᱥᱚᱢ, ᱟᱦᱚᱢ, ᱟᱦᱩᱢ, ᱟᱦᱳᱢ, ᱚᱦᱚᱢ, ᱚᱠᱷᱚᱢ ᱮᱢᱟᱱ ᱛᱮᱭᱟᱜ ᱟᱹᱲᱟᱹ ᱠᱚ ᱧᱮᱞᱚᱜ ᱠᱟᱱᱟ ᱾

### ᱟᱥᱟᱢ ᱧᱩᱛᱩᱢ ᱚᱢᱚᱱ

ᱟᱥᱟᱢ ᱧᱩᱛᱩᱢ ᱚᱢᱚᱱᱚᱜ ᱵᱤᱥᱟᱹᱭ ᱛᱮ ᱟᱫᱚᱢ ᱦᱚᱲ ᱠᱚ ᱞᱟᱹᱭ ᱮᱫᱼᱟ ᱵᱟᱝ ᱢᱟ ᱱᱚᱣᱟ ᱫᱤᱥᱚᱢ ᱵᱩᱨᱩ ᱠᱚ ᱛᱮ ᱩᱥᱩᱞ ᱪᱚᱯᱚᱫ ᱚᱥᱚᱢᱟᱱ ᱜᱮ ᱛᱮ ᱟᱥᱟᱢ ᱧᱩᱛᱩᱢ ᱫᱚ ᱦᱮᱡ ᱮᱱᱟ ᱾ ᱱᱷᱟᱛᱮ ᱟᱨ ᱦᱚᱸ ᱠᱚ ᱞᱟᱹᱭᱟ ᱟᱹᱰᱤ ᱥᱚᱨᱚᱥ ᱥᱤᱨᱡᱚᱱ ᱟᱥᱟᱢ ᱞᱮᱠᱟ ᱫᱚ ᱟᱨ ᱚᱠᱟ ᱨᱮᱜᱮ ᱵᱟᱱᱩᱜᱼᱟ ᱛᱮ **ᱚᱼ ᱥᱚᱢ** ᱦᱩᱭ ᱮᱱᱟ ᱾ ᱟᱫᱚᱢ ᱟᱫᱚᱢ ᱯᱚᱱᱰᱤᱛ ᱠᱚ ᱞᱟᱹᱭᱟ ᱟᱦᱳᱢ ᱠᱚ ᱠᱚ ᱥᱟᱥᱚᱱ ᱞᱮᱫ ᱛᱮ ᱱᱚᱣᱟ ᱫᱤᱥᱚᱢ ᱨᱮᱭᱟᱜ ᱧᱩᱛᱩᱢ ᱫᱚ ᱟᱥᱟᱢ ᱦᱩᱭᱮᱱᱟ ᱾ ᱟᱦᱳᱱ ᱟᱠᱚ ᱛᱮ ᱫᱚ **ᱴᱟᱭ** ᱠᱚ ᱞᱟ.ᱭᱚᱜᱚᱜ ᱠᱟᱱ ᱛᱟᱦᱮᱸᱱᱟ, ᱢᱮᱱᱠᱷᱟᱱ ᱟᱦᱳᱱ ᱞᱮᱠᱟ ᱛᱮᱜᱮ ᱵᱟᱹᱲᱛᱤ ᱠᱚ ᱱᱟᱢ ᱰᱟᱠ ᱮᱱᱟ ᱾

### ᱱᱚᱶᱟ ᱧᱩᱛᱩᱢ

ᱟᱥᱟᱢ ᱫᱤᱥᱚᱢ ᱤᱝᱨᱟᱹᱡᱽ ᱠᱚᱣᱟᱜ ᱛᱤ ᱨᱮ ᱥᱮᱱ ᱮᱱ ᱛᱟᱭᱚᱢ ᱟᱥᱟᱢ ᱥᱮ ᱚᱦᱚᱢ ᱦᱩᱭ ᱮᱱᱟ ᱟᱨ ᱢᱩᱪᱟᱹᱫ ᱨᱮ ᱱᱚᱣᱟ ᱫᱤᱥᱚᱢ ᱨᱮᱭᱟᱜ ᱧᱩᱛᱩᱢ ᱫᱚ ᱚᱦᱚᱢ ᱟᱨ ᱱᱚᱸᱰᱮᱱ ᱠᱚ ᱵᱟᱥᱤᱱᱫᱟ ᱫᱚ ᱚᱦᱚᱢᱤᱭᱟ ᱢᱮᱱ ᱛᱮ ᱠᱚ ᱧᱩᱢ ᱮᱱᱟ ᱾ ᱤᱝᱨᱟᱹᱡᱽ ᱠᱚ ᱫᱚ ᱚᱦᱚᱢ ᱥᱮ ᱟᱥᱟᱢ ᱫᱚ Assam ᱠᱚ ᱚᱞ ᱠᱮᱫᱼᱟ ᱾ ᱱᱟᱦᱟᱜ ᱚᱦᱚᱢ ᱵᱟᱱᱟᱱ ᱫᱚ ᱤᱝᱨᱟᱹᱡᱤ ᱛᱮ AXOM ᱥᱮ ASOM ᱢᱮᱱ ᱛᱮ ᱚᱞᱚᱜ ᱠᱟᱱ ᱨᱮ ᱦᱚᱸ ASSAM ᱟᱹᱲᱟ ᱤᱸᱝᱨᱟᱡᱤ ᱛᱮ ᱚᱞ ᱮᱱᱟ ᱥᱤᱧᱚᱛ ᱚᱛᱱᱚᱜ ᱨᱮ ᱾

## ᱚᱛᱱᱚᱜ

ᱥᱩᱨ ᱥᱩᱯᱩᱨ: ᱟᱥᱟᱢ, ᱥᱟᱢᱟᱝ, ᱮᱛᱚᱢ-ᱥᱟᱢᱟᱝ ᱟᱨ ᱯᱩᱨᱩᱵᱽ ᱥᱮᱫ ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱯᱞᱮᱴᱮᱭᱩ ᱥᱤᱥᱴᱮᱢ ᱟᱨ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮ ᱦᱤᱢᱟᱞᱚᱭ ᱢᱮᱱᱟᱜᱼᱟ ᱾
ᱟᱥᱟᱢ ᱨᱮᱭᱟᱜ ᱚᱛ - ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ᱗᱘,᱔᱓᱘ (78,438) ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱠᱟᱱᱟ ᱾ ᱡᱟᱭᱜᱟ ᱦᱤᱥᱟᱹᱵᱽ ᱛᱮ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱛᱟᱞᱟ ᱢᱟᱞᱟ (ᱞᱟᱹᱴᱩ ᱦᱚ ᱵᱟᱝ ᱠᱟᱹᱴᱤᱡ ᱦᱚᱸ ᱵᱟᱝ) ᱦᱤᱥᱟᱹᱵᱽ ᱨᱮᱭᱟᱜ ᱯᱚᱱᱚᱛ ᱠᱟᱱᱟ ᱾ ᱟᱥᱟᱢ ᱯᱚᱱᱚᱛ ᱫᱚ ᱚᱛᱱᱚᱛ ᱞᱮᱠᱟ ᱛᱮ ᱯᱮᱭᱟ ᱦᱤᱸᱥ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱯᱚᱱᱚᱛ ᱨᱮᱭᱟᱜ ᱠᱚᱧᱮ ᱱᱟᱠᱷᱟ ᱫᱚ ᱵᱨᱚᱦᱢᱚ ᱯᱩᱛᱨᱚ ᱵᱮᱰᱟ ᱟᱨ ᱮᱛᱚᱢ ᱱᱟᱠᱷᱟ ᱫᱚ ᱵᱚᱨᱟᱠ ᱵᱮᱰᱟ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱵᱟᱨᱭᱟ ᱜᱟᱰᱟ ᱠᱤᱱ ᱛᱟᱞᱟ ᱨᱮ ᱛᱟᱦᱟ ᱛᱟᱞᱟ ᱦᱤᱸᱥ ᱨᱮ ᱵᱩᱨᱩ ᱡᱟᱜᱟ ᱢᱮᱱᱟᱜᱼᱟ ᱾

**ᱵᱨᱚᱦᱢᱚᱯᱩᱛᱨᱚ ᱵᱮᱰᱟ** ᱥᱟᱢᱟᱝ ᱨᱮ ᱛᱤᱱᱤᱥᱩᱠᱤᱛᱟ ᱡᱤᱞᱟᱹ ᱨᱮᱭᱟᱜ ᱥᱚᱫᱤᱭᱟ ᱢᱚᱦᱩᱠᱢᱟ ᱠᱷᱚᱱ ᱯᱟᱪᱮ ᱨᱮ ᱫᱷᱩᱵᱽᱲᱤ ᱡᱤᱞᱟᱹ ᱨᱮᱭᱟᱜ ᱫᱷᱩᱵᱽᱲᱤ ᱢᱚᱦᱩᱠᱢᱟ ᱦᱟᱹᱵᱤᱡ ᱴᱟᱺᱰᱤ ᱦᱟᱥᱟ ᱨᱮ ᱒᱓ ᱜᱚᱴᱟᱝ ᱡᱤᱞᱟᱹ ᱢᱮᱱᱟᱜᱼᱟ ᱾ ᱱᱚᱶᱟ ᱵᱟᱦᱨᱮ ᱨᱮ ᱟᱨ ᱦᱚᱸ ᱯᱚᱱᱭᱟ ᱡᱤᱞᱟᱹ ᱢᱤᱞᱟᱹᱣ ᱠᱟᱛᱮ ᱵᱚᱰᱚᱞᱮᱱᱰ ᱟᱹᱯᱟᱹᱱᱟᱛ ᱡᱤᱞᱟᱹ ᱢᱮᱱᱟᱜᱼᱟ ᱾ ᱱᱚᱶᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱠᱚᱠᱲᱟᱡᱷᱟᱲ, ᱪᱤᱨᱟᱝ, ᱵᱟᱠᱥᱟ ᱟᱨ ᱩᱫᱟᱹᱞ ᱜᱩᱲᱤ ᱾ ᱱᱚᱣᱟ ᱟᱹᱰᱤ ᱢᱟᱨᱟᱝ ᱴᱟᱺᱰᱤ ᱦᱟᱥᱟ ᱠᱟᱱᱟ ᱾ ᱥᱟᱢᱟᱝ ᱠᱷᱚᱱ ᱯᱟᱪᱮ ᱦᱟᱹᱵᱤᱡ ᱗᱒᱐ ᱠᱤᱞᱚᱢᱤᱴᱟᱨ ᱟᱨ ᱠᱚᱧᱮ ᱠᱷᱚᱱ ᱮᱛᱚᱢ ᱦᱟᱹᱵᱤᱡ ᱘᱐ ᱠᱤᱞᱚᱢᱤᱴᱟᱨ ᱡᱤᱞᱤᱧ ᱟᱨ ᱚᱥᱟᱨ ᱟᱱᱟ ᱾

**ᱵᱚᱨᱟᱠ ᱵᱮᱰᱟ** ᱱᱚᱣᱟ ᱴᱚᱴᱷᱟ ᱫᱚ ᱟᱥᱟᱢ ᱨᱮᱭᱟᱜ ᱮᱛᱚᱢ ᱱᱟᱠᱷᱟ ᱨᱮ ᱢᱮᱱᱟᱜᱼᱟ ᱾ ᱵᱚᱨᱟᱠ ᱜᱟᱰᱟ ᱠᱷᱚᱱ ᱜᱮ ᱱᱚᱣᱟ ᱧᱩᱛᱩᱢ ᱫᱚ ᱦᱮᱡ ᱟᱠᱟᱱᱟ ᱾ ᱵᱚᱨᱟᱠ ᱵᱮᱰᱟ ᱨᱮ ᱯᱮᱭᱟ ᱡᱤᱞᱟ. ᱢᱮᱱᱟᱜᱼᱟ ᱾ ᱡᱮᱞᱮᱠᱟ - ᱠᱟᱥᱟᱨ, ᱠᱚᱨᱤᱢ ᱜᱚᱸᱡᱽ ᱟᱨ ᱦᱟᱭᱞᱟ ᱠᱟᱱᱫᱤ ᱾ ᱥᱤᱞᱪᱚᱨ ᱫᱚ ᱦᱩᱭᱩᱜ ᱠᱟᱱᱟ ᱵᱚᱨᱟᱠ ᱵᱮᱰᱟ ᱫᱚᱵᱟᱷ.ᱴᱤᱭᱟ. ᱱᱟᱝᱜᱨᱟᱦᱟ ᱾ ᱵᱚᱨᱟᱠ ᱵᱮᱰᱟ ᱨᱮ ᱫᱚ ᱵᱟᱝᱞᱟ ᱯᱟ.ᱨᱥᱤ ᱞᱟᱲᱪᱟᱲᱚᱜ ᱠᱟᱱᱟ ᱾

## ᱦᱚᱱᱚᱛ ᱠᱚ

The areas and populations of the 33 districts are given below:

| **Code** | **ᱦᱚᱱᱚᱛ** | **ᱫᱚᱵᱷᱟᱹᱴᱤᱭᱟᱹ** | **ᱦᱚᱲ ᱮᱞ (᱒᱐᱑᱑)** | **ᱴᱚᱴᱷᱟ (ᱠᱤ.ᱢᱤ.²)** | **ᱰᱮᱱᱥᱤᱴᱤ (/ᱠᱤ.ᱢᱤ.²)** |
| --- | --- | --- | --- | --- | --- |
| BK | ᱵᱟᱠᱥᱟ ᱦᱚᱱᱚᱛ# | ᱢᱩᱥᱚᱞᱯᱩᱨ | 953,773 | 2,400 | 398 |
| BP | ᱵᱚᱨᱯᱮᱴᱟ ᱡᱤᱞᱟ. | ᱵᱚᱨᱯᱮᱴᱟ | 1,693,190 | 3,245 | 506 |
| BS | ᱵᱤᱥᱣᱚᱱᱟᱛᱷ ᱦᱚᱱᱚᱛ < | 5,80,000 | 1,100 | 530 |
| BO | ᱵᱚᱸᱜᱟᱭᱜᱟᱶ ᱦᱚᱱᱚᱛ | ᱵᱚᱸᱜᱟᱭᱜᱟᱶ | 2,060,550 | 1,724 | 425 |
| CA | ᱠᱟᱪᱟᱨ ᱦᱚᱱᱚᱛ | ᱥᱤᱞᱪᱚᱨ | 1,736,319 | 3,786 | 381 |
| CD | ᱥᱚᱨᱟᱭ ᱫᱮᱣ |  |  |  |
| CH | ᱪᱤᱨᱟᱝ ᱦᱚᱱᱚᱛ# | ᱠᱟᱟᱡᱚᱞ ᱜᱟᱶ | 481,818 | 1,468 | 328 |
| DR | ᱫᱚᱨᱚᱝ ᱦᱚᱱᱚᱛ | ᱢᱚᱝᱜᱚᱞᱫᱚᱭ | 908,090 | 1,585 | 432 |
| DM | ᱫᱷᱮᱢᱟᱡᱤ ᱦᱚᱱᱚᱛ | ᱫᱷᱮᱢᱟᱡᱤ | 688,077 | 3,237 | 176 |
| DU | ᱫᱷᱩᱵᱽᱲᱤ ᱦᱚᱱᱚᱛ | ᱫᱷᱩᱵᱽᱲᱤ | 1,948,632 | 2,838 | 576 |
| DI | ᱰᱤᱵᱽᱨᱩᱜᱚᱲ ᱦᱚᱱᱚᱛ | ᱰᱤᱵᱽᱨᱩᱜᱚᱲ | 1,327,748 | 3,381 | 347 |
| DH | ᱰᱤᱢᱟ ᱦᱟᱥᱟᱣ ᱦᱚᱱᱚᱛ | ᱦᱟᱯᱷᱞᱚᱝ | 214,102 | 4,888 | 44 |
| GP | ᱜᱚᱣᱟᱞᱯᱟᱲᱟ ᱦᱚᱱᱚᱛ | ᱜᱚᱣᱟᱞᱯᱟᱲᱟ | 1,008,959 | 1,824 | 451 |
| GG | ᱜᱚᱞᱟᱜᱷᱟᱴ ᱡᱤᱞᱟ. | ᱜᱚᱞᱟᱜᱷᱟᱴ | 1,058,674 | 3,502 | 270 |
| HA | ᱦᱟᱭᱞᱟᱠᱟᱱᱫᱷᱤ ᱦᱚᱱᱚᱛ | ᱦᱟᱭᱞᱟᱠᱟᱱᱫᱷᱤ | 659,260 | 1,327 | 409 |
| HJ | ᱦᱳᱡᱟᱭ ᱦᱚᱱᱚᱛ | ᱦᱳᱡᱟᱭ | 931,218 |  |  |
| JO | ᱡᱚᱨᱦᱟᱴ ᱦᱚᱱᱚᱛ | ᱡᱚᱨᱦᱟᱴ | 1,091,295 | 2,851 | 354 |
| KM | ᱠᱟᱢᱨᱩᱯ ᱢᱮᱴᱨᱚ ᱯᱚᱞᱤᱴᱟᱱ ᱦᱚᱱᱚᱛ | ᱜᱩᱣᱟᱦᱟᱴᱤ | 1,260,419 | 1,528 | 820 |
| KU | ᱠᱟᱢᱨᱩᱯ ᱦᱚᱱᱚᱛ | ᱟᱢᱤᱱᱜᱟᱶ | 1,517,202 | 1,527.84 | 520 |
| KG | ᱠᱟᱨᱵᱤ ᱟᱝᱞᱚᱝ ᱦᱚᱱᱚᱛ | ᱰᱤᱯᱷᱩ | 965,280 | 10,434 | 78 |
| KR | ᱠᱚᱨᱤᱢ ᱜᱚᱧᱡᱚ ᱦᱚᱱᱚᱛ | ᱠᱚᱨᱤᱢ ᱜᱚᱧᱡᱚ | 1,217,002 | 1,809 | 555 |
| KJ | ᱠᱚᱠᱲᱟᱡᱷᱟᱲ ᱦᱚᱱᱚᱛ# | ᱠᱚᱠᱲᱟᱡᱷᱟᱲ | 930,404 | 3,129 | 297 |
| LA | ᱞᱚᱠᱷᱤᱢ ᱯᱩᱨ ᱦᱚᱱᱚᱛ | ᱠᱚᱸᱭᱮᱸ ᱞᱚᱠᱷᱤᱢ ᱯᱩᱨ | 1,040,644 | 2,277 | 391 |
| MJ | ᱢᱟᱡᱚᱞᱤ ᱦᱚᱱᱚᱛ | [[ᱜᱟᱨᱟᱢᱩᱨ | 167,304 | 880 | 300 |
| MA | ᱢᱚᱨᱤ ᱜᱟᱶ ᱦᱚᱱᱚᱛ | ᱢᱚᱨᱤ ᱜᱟᱶ | 957,853 | 1,704 | 455 |
| NN | ᱱᱚᱜᱟᱶ ᱦᱚᱱᱚᱛ | ᱱᱚᱜᱟᱶ | 1,892,550 | 2,287 | 604 |
| NB | ᱱᱚᱞᱵᱟᱲᱤ ᱦᱚᱱᱚᱛ | ᱱᱚᱞᱵᱟᱲᱤ | 769,919 | 2,257 | 504 |
| SV | ᱥᱤᱵᱽ ᱥᱟᱜᱚᱨ ᱦᱚᱱᱚᱛ | ᱥᱤᱵᱽ ᱥᱟᱜᱚᱨ | 1,150,253 | 2,668 | 395 |
| ST | ᱥᱚᱬᱤᱛᱯᱩᱨ ᱦᱚᱱᱚᱛ | ᱛᱮᱡᱽᱯᱩᱨ | 1,925,975 | 5,324 | 315 |
| SM | ᱮᱛᱚᱢ ᱥᱟᱞᱢᱟᱨᱟ-ᱢᱟᱱᱠᱟᱪᱚᱨ | 555,114 | 568 | 980 |
| TI | ᱛᱤᱱᱤᱥᱩᱠᱤᱭᱟ ᱦᱚᱱᱚᱛ | ᱛᱤᱱᱤᱥᱩᱠᱤᱭᱟ | 1,316,948 | 3,790 | 303 |
| UD | ᱩᱫᱟᱹᱞᱜᱩᱲᱤ ᱦᱚᱱᱚᱛ# | ᱩᱫᱟᱹᱞᱜᱩᱲᱤ | 832,769 | 1,676 | 497 |
| WK | ᱯᱟᱪᱷᱮ ᱠᱟᱨᱵᱤ ᱟᱝᱞᱚᱝ |  |  |  |

## ᱫᱤᱥᱣᱟᱹ ᱜᱟᱛᱷᱟᱣ

᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱟᱥᱟᱢ ᱨᱮᱭᱟᱜ ᱓,᱑᱑,᱖᱙,᱒᱑᱑ ᱡᱚᱱᱟ ᱠᱟᱱᱟ ᱾ ᱱᱚᱣᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱢᱩᱴ ᱦᱚᱲ ᱞᱮᱠᱷᱟ ᱨᱮ ᱒.᱕᱘ ᱦᱤᱸᱥ ᱠᱟᱱᱟ ᱾ ᱦᱮᱨᱮᱞ ᱟᱨ ᱢᱟᱡᱤᱣ ᱨᱮᱭᱟᱜ ᱦᱟᱨ ᱫᱚ ᱑᱐᱐᱐ᱺ᱙᱕᱔ (ᱢᱤᱫ ᱦᱟᱡᱟᱨ ᱦᱮᱨᱮᱞ ᱢᱩᱫᱽ ᱨᱮ ᱟᱨᱮ ᱥᱟᱭ ᱢᱚᱬᱮ ᱜᱮᱞ ᱯᱩᱱ ᱜᱚᱴᱟᱝ ᱢᱟᱡᱤᱣ) ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢ ᱮᱱ ᱫᱚᱥᱚᱠ ᱨᱮ ᱟᱥᱟᱢ ᱨᱮᱭᱟᱜ ᱞᱮᱠᱷᱟ ᱵᱟᱹᱲᱛᱤᱜ ᱦᱟᱨ ᱫᱚ ᱑᱖.᱙᱓% ᱠᱟᱱᱟ ᱾ ᱥᱮᱪᱮᱫ ᱨᱮᱱᱟᱜ ᱦᱟᱨ ᱫᱚ ᱖᱓.᱑᱘% ᱠᱟᱱᱟ ᱾

ᱟᱥᱟᱢ ᱨᱮᱱ ᱡᱟᱹᱛ ᱠᱚ ᱵᱷᱤᱛᱨᱤ ᱨᱮ ᱟᱦᱳᱢ, ᱵᱚᱰᱚ, ᱥᱚᱱᱣᱟᱞ ᱠᱟᱥᱟᱨᱤ, ᱪᱩᱛᱤᱭᱟ, ᱠᱚᱪ ᱨᱟᱡᱽ ᱵᱚᱝᱥᱤ, ᱢᱤᱥᱤᱝ, ᱰᱤᱢᱟᱥᱟ, ᱠᱟᱨᱵᱤ, ᱢᱚᱨᱟᱱ, ᱢᱚᱴᱚᱠ, ᱥᱟᱱᱛᱟᱞ ᱛᱤᱣᱟ ᱮᱢᱟᱱ ᱢᱮᱱᱟᱜ ᱠᱚᱣᱟ ᱾

## ᱯᱟᱹᱨᱥᱤ

ᱟᱥᱟᱢ ᱨᱮᱭᱟᱜ ᱢᱟᱨᱟᱝ ᱯᱟᱹᱨᱥᱤ ᱦᱩᱭᱩᱜ ᱠᱟᱱᱟ ᱟᱥᱚᱢᱤᱭᱟᱹ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞ ᱛᱷᱚᱠ ᱨᱮ ᱟᱝᱜᱚᱪ ᱜᱮᱭᱟ ᱟᱨ ᱩᱛᱛᱟᱹᱨ ᱯᱩᱨᱩᱵᱽ ᱨᱮᱭᱟᱜ ᱢᱤᱫᱴᱟᱹᱝ ᱢᱟᱨᱟᱝ ᱡᱚᱯᱚᱲᱟᱣ ᱯᱟᱹᱨᱥᱤ ᱠᱟᱱᱟ ᱾ ᱟᱥᱚᱢᱤᱭᱟᱹ ᱯᱟᱹᱨᱥᱤ ᱥᱤᱧᱚᱛᱤᱭᱟᱹ ᱟᱨᱡᱚ ᱜᱷᱟᱨᱚᱸᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱟᱱᱟ ᱾ ᱟᱥᱟᱢ ᱨᱮ ᱟᱨ ᱦᱚᱸ ᱨᱚᱲᱚᱜ ᱠᱟᱱ ᱯᱟᱹᱨᱥᱤ ᱠᱚ ᱢᱩᱫᱽ ᱨᱮ : ᱤᱝᱨᱟᱹᱡᱤ, ᱦᱤᱱᱫᱤ, ᱵᱚᱰᱚ, ᱵᱟᱝᱞᱟ ᱟᱨ ᱦᱚᱸ ᱟᱭᱢᱟ ᱯᱟᱹᱨᱥᱤ ᱢᱮᱱᱟᱜᱼᱟ ᱡᱮᱞᱮᱠᱟ: ᱢᱤᱥᱤᱝ, ᱠᱟᱥᱟᱨᱤ, ᱥᱟᱱᱛᱟᱞᱤ, ᱨᱟᱵᱷᱟ, ᱠᱟᱨᱵᱤ, ᱰᱤᱢᱟᱥᱟ, ᱱᱮᱯᱟᱞᱤ ᱮᱢᱟᱱ ᱛᱮᱛᱟᱜ ᱠᱚ ᱾

## ᱱᱟᱜᱽᱨᱟᱦᱟ

ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱟᱥᱟᱥ ᱨᱮᱭᱟᱜ ᱢᱟᱨᱟᱝ ᱱᱟᱜᱽᱨᱟᱦᱟᱠᱚ| ᱴᱷᱟᱶ | ᱱᱟᱜᱽᱨᱟᱦᱟ | ᱡᱤᱞᱟᱹ | ᱦᱚᱲ ᱞᱮᱠᱷᱟ | * view
* talk
* edit

border|135px|Guwahati ᱜᱩᱣᱟᱦᱟᱴᱤ ᱵᱚᱝᱜᱟᱭᱜᱟᱶ 135px|ᱡᱚᱨᱦᱟᱴ ᱱᱟᱜᱽᱨᱟᱦᱟ ᱡᱚᱨᱦᱟᱴ |
| --- | --- | --- | --- | --- |
| ᱑ | **ᱜᱩᱣᱟᱦᱟᱴᱤ** | ᱠᱟᱢᱨᱩᱯ ᱱᱟᱜᱟᱨ | ᱙,᱖᱘,᱕᱙᱘ |
| ᱒ | **ᱥᱤᱞᱪᱚᱨ** | ᱠᱟᱥᱟᱨ | ᱒,᱒᱘,᱙᱘᱕ |
| ᱓ | **ᱵᱚᱝᱜᱟᱭᱜᱟᱶ** | ᱵᱚᱝᱜᱟᱭᱜᱟᱶ | ᱑,᱘᱔,᱘᱑᱐ |
| ᱔ | **ᱰᱤᱜᱽᱨᱩᱜᱚᱲ** | ᱰᱤᱵᱨᱩᱜᱟᱲ | ᱑,᱘᱖,᱐᱙᱑ |
| ᱕ | **ᱡᱚᱨᱦᱟᱴ** | ᱡᱚᱨᱦᱟᱴ | ᱑,᱕᱓,᱒᱘᱙ |
| ᱖ | '*ᱱᱚᱜᱟᱶ]* | ᱱᱚᱜᱟᱶ | ᱑,᱔᱗,᱑᱓᱗ |
| ᱗ | **ᱛᱤᱱᱤᱥᱩᱠᱤᱭᱟ** | ᱛᱤᱱᱤᱥᱩᱠᱤᱭᱟ | ᱑,᱒᱕,᱖᱓᱗ |
| ᱘ | **ᱛᱮᱡᱽᱯᱩᱨ** | ᱛᱮᱡᱽᱯᱩᱨ | ᱑,᱐᱐,᱘᱑᱗ |
| ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟᱛᱮ |

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ

* **Government**
	+ Official Site of the Government of Assam
	+ Official Tourism Site of Assam, India
* **General information**
	+ ᱟᱥᱟᱢ *ᱮᱱᱥᱟᱭᱠᱞᱳᱯᱤᱰᱤᱭᱟ ᱵᱨᱤᱴᱟᱱᱤᱠᱟ* ᱨᱮ
	+ ᱟᱥᱟᱢ at Curlie
	+ Geographic data related to ᱟᱥᱟᱢ at OpenStreetMap